Echipa de junioare României a ocupat locul 8, vineri, la Campionatele Europene feminine de gimnastică artistică de la Rimini (Italia).
România (Anamaria Mihăescu, Alexia Blănaru, Neli Papana, Ariana Cotu şi Adelina Ionescu) a totalizat 142,063 puncte. Medaliile de aur au fost câştigate de Franţa (155,763), Italia a obţinut argintul (153,527), iar bronzul a revenit Belgiei (148,662).
La individual compus, cea mai bună clasare dintre românce a reuşit-o Anamaria Mihăescu, care a avut al 18-lea punctaj), clasându-se pe locul 14 (47,966 puncte) - din fiecare ţară fiind luate în considerare doar primele două reprezentante. Evelina Papană a fost a 50-a (43,765), iar Adelina Ionescu a 63-a (42,699).
Victoria a revenit franţuzoaicei Elena Colas, cu 53,265 puncte, a doua a fost italianca Giulia Perotti, cu 52,498 puncte, podiumul fiind completat de o altă reprezentantă a Franţei, Maiana Prat, cu 50,899 puncte.
Anamaria Mihăescu s-a calificat în finalele la sărituri, cu a noua medie 12,750 (sărituri de 12,800, respectiv 12,700), având în vedere că în faţa sa au fost trei italience. Alexia Blănaru este a trei rezervă, cu 12,699 (locul 12 în calificări), în timp ce Adelina Ionescu a fost a 14-a (12,566).
La bârnă, Anamaria Mihăescu şi Alexia Blănaru au prins finala cu a zecea notă, 12,400. Evelina Papană a fost a 29-a în calificări (11,766), iar Adelina Ionescu a încheiat pe 103 (9,500).
În calificările la paralele, Anamaria Mihăescu s-a clasat pe 39 (10,700), Ariana Cotu a încheiat pe 43 (10,500), iar Adelina Ionescu a fost pe 76 (9,533), iar Evelina Papană a terminat pe 98 (8,366).
Alexia Blănaru este a doua rezervă la sol (12,166), Anamaria Mihăescu a terminat pe 17 (12,066), Evelina Papană pe 41 (11,733), iar Adelina Ionescu pe 89 (10,733).
Finalele pe aparate vor avea loc duminică.